**ΙΔΡΥΜΑ ΣΠΥΡΟΥ ΧΑΡΟΚΟΠΟΥ & ΕΥΑΝΘ. ΧΑΡΟΚΟΠΟΥ ΠΕΤΡΟΥΤΣΗ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΑΚΑΔΗΜΙΑΣ 4 (6ος όροφος) Τ.Κ. 106 71 ▪ ΤΗΛ. & FAX: 210-3611711 ΑΦΜ: 090166280 – Δ΄ΔΟΥ ΑΘΗΝΩΝ**

**Ε-Μail:** [**haroco@otenet.gr**](mailto:haroco@otenet.gr)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΠΡΟΚΗΡΥΞΗ ΧΟΡΗΓΗΣΗΣ ΜΕΤΑΠΤΥΧΙΑΚΩΝ ΥΠΟΤΡΟΦΙΩΝ**

**ΣΕ ΠΤΥΧΙΟΥΧΟΥΣ ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ**

Το Ίδρυμα «Σπύρου Χαροκόπου & Ευαν. Χαροκόπου - Πετρούτση» προκηρύσσει σύμφωνα  με το άρθρο 2/παρ.α) του Οργανισμού του (ΦΕΚ 56/3.02.83) για το ακαδημαϊκό έτος 2017-2018 πρόγραμμα υποτροφιών για μεταπτυχιακές σπουδές στην Ελλάδα ως εξής:

1. **Yποτροφίες για την Ελλάδα**

Τέσσερις (4) θέσεις υποτροφίας με σκοπό την απόκτηση μεταπτυχιακού τίτλου σπουδών στα γνωστικά αντικείμενα α) της Οικιακής Οικονομίας και Οικολογίας, β) της Επιστήμης Διαιτολογίας - Διατροφής, γ) της Γεωγραφίας, δ) Πληροφορικής και Τηλεματικής

1. **Διάρκεια υποτροφιών**

Η διάρκεια της υποτροφίας ορίζεται ίση με το χρονικό διάστημα που προβλέπει το πρόγραμμα των μεταπτυχιακών σπουδών του τμήματος του Α.Ε.Ι. στο οποίο έχει γίνει δεκτός ο υποψήφιος. Σε κάθε περίπτωση η διάρκεια αυτή είναι το ανώτατο όριο για τη λήψη:

α) Μεταπτυχιακού διπλώματος εντός 24 μηνών και στη συνέχεια διδακτορικού τίτλου εντός επιπλέον 12 μηνών

β) Απευθείας διδακτορικού τίτλου εντός 36 μηνών

Το Ίδρυμα ελέγχει την πρόοδο των υποτρόφων του και το Δ.Σ. αυτού έχει το δικαίωμα να αποφασίζει για τον αποκλεισμό κάποιου υποψηφίου ή για την ανάκληση ή για την οριστική διακοπή της υποτροφίας, όταν κριθεί ότι συντρέχουν λόγοι που το επιβάλλουν (πρόοδος, λήψη άλλης υποτροφίας, ήθος, ποινικά αδικήματα κ.λ.π)

1. **Επιλογή υποτρόφων**

Για την επιλογή των υποτρόφων λαμβάνεται υπόψιν ο βαθμός του πτυχίου των υποψηφίων καθώς και το οικογενειακό ή ατομικό εκκαθαριστικό τους σημείωμα

1. **Προϋποθέσεις**

Οι υποψήφιοι κατά τον χρόνο υποβολής της αίτησής τους πρέπει:

α) να μην έχουν ηλικία άνω των 36 ετών

β) να έχουν την ελληνική ή την κυπριακή εθνικότητα ή ιθαγένεια

γ) να κατέχουν πτυχίο του Χαροκοπείου Πανεπιστημίου

δ) να έχουν ήδη γίνει δεκτοί σε πρόγραμμα μεταπτυχιακών σπουδών Α.Ε.Ι.

ε) να μην έχουν τύχει άλλης υποτροφίας για μεταπτυχιακές σπουδές

1. **Υποβολή αίτησης**

Οι υποψήφιοι πρέπει να υποβάλουν στο Ίδρυμα «Σπύρου Χαροκόπου & Ευαν. Χαροκόπου - Πετρούτση» (Ακαδημίας 4, Τ.Κ. 10671 Αθήνα, τηλ. 201-3611711) από 1/3/2017 έως 31/3/2017 τα ακόλουθα δικαιολογητικά:

1. Eιδική έντυπη αίτηση (χορηγείται από το Ίδρυμα)
2. Αντίγραφο πτυχίου του Χαροκοπείου Πανεπιστημίου
3. Βιογραφικό σημείωμα
4. Μία πρόσφατη φωτογραφία
5. Πιστοποιητικό οικογενειακής κατάστασης
6. Πρόσφατο αντίγραφο ποινικού μητρώου
7. Πιστοποιητικό αποδοχής του υποψηφίου σε πρόγραμμα μεταπτυχιακών σπουδών Α.Ε.Ι.
8. Δύο συστατικές επιστολές
9. Εκκαθαριστικό σημείωμα (οικογενειακό ή ατομικό, εάν υπάρχει)
10. **Ανακήρυξη υποτρόφων**

Η ανακήρυξη των υποτρόφων γίνεται από τα συναρμόδια Υπουργεία Οικονομικών και Παιδείας, Έρευνας και Θρησκευμάτων. Περισσότερες πληροφορίες παρέχονται στα γραφεία του Ιδρύματος, Ακαδημίας 4, 6ος όροφος, τηλ. 201-3611711 καθημερινά 10:00-14:00.

ΤΟ ΔΙΟΙΚΗΤΙΚΟ ΣΥΜΒΟΥΛΙΟ